bayolje
Store norske leksikon,Biologi,Vitenskapsgrener i biologien,Botanikk,Begreper i botanikken
Bayolje er den eteriske oljen fra treet Pimenta racemosa i Myrtefamilien. Oljen utvinnes ved vanndampdestillasjon av bladene. Væsken smaker skarpt, og har en gul farge som blir hurtig brun i luft.
Pimenta racemosa kommer opprinnelige fra de Vestindiske øyer, men dyrkes i et noe større område. Treet kan bli opptil 8 m høyt, og har læraktige blader. Pimenta racemosa kalles for blant annet bay, bay rum tre og vestindisk bay. Planten må ikke forveksles med laurbær (Laurus nobilis), som også kalles for bay, men har andre bruksområder.Bayolje brukes som tilsetning i hudpleie og kosmetikk på grunn av duften, spesielt i hårprodukter. Oljen inneholder i hovedsak eugenol, chavicol og myrcene og har antibakterielle egenskaper. Den er antatt å være noe giftig på grunn av det høye innholdet av fenoler. Les mer i Store norske leksikon eterisk olje olje Kilde Khan, I. A. og Abourashed, E. A. 2009. Leung's Encyclopedia of Common Natural Ingredients: Used in Food, Drugs and Cosmetics. 3 utgave, John Wiley & Sons, Incorporated